
VIEŠAME PREKIŲ AUKCIONE PARDUOTO TURTO
PIRKIMO-PARDAVIMO SUTARTIS

	2026 m. ___________ d.
	Nr.
	PSt-_______


Visaginas

Valstybės įmonė Ignalinos atominė elektrinė, juridinio asmens kodas 255450080, buveinės adresas Elektrinės g. 4, K 47, Drūkšinių k., Visagino sav., 31152, atstovaujama Finansų valdymo ir kontrolės vadovės Rimos KALNIKAITĖS, veikiančios pagal valstybės įmonės Ignalinos atominės elektrinės generalinio direktoriaus 2026 m. rugpjūčio 07 d. įgaliojimo Nr. ĮmIg-29(1.204E) „Dėl dokumentų pasirašymo finansų valdymo srityje“ 1.1.1 papunktį (toliau – Pardavėjas), ir uždaroji akcinė bendrovė „________________“, įmonės kodas_____________, buveinės adresas _____________________________________, atstovaujama vadovo _____________, veikiančio pagal bendrovės įstatus (toliau – Pirkėjas), toliau Pardavėjas ir Pirkėjas atskirai vadinami Šalimi, o abu kartu – Šalimis, sudarė šią __________________ pirkimo–pardavimo sutartį (toliau – Sutartis),  vadovaudamosi Lietuvos Respublikos Vyriausybės 2001 m. gegužės 9 d. nutarimu Nr. 531 patvirtintu Nereikalingo arba netinkamo (negalimo) naudoti valstybės ir savivaldybių turto pardavimo viešuose prekių aukcionuose tvarkos aprašu (toliau – Tvarkos aprašas).

I. SUTARTIES DALYKAS

1.1. Šios Sutarties dalykas – Pardavėjo viešame prekių aukcione parduodamo turto (toliau – Turtas ) pirkimas–pardavimas.
1.2. Šalys patvirtina, kad parduodamas turtas pagal aukciono dokumentuose, turto sąraše ir, jei taikoma, turto pripažinimo nereikalingu arba netinkamu naudoti dokumentuose nurodytą statusą šios Sutarties vykdymo tikslais laikomas:
A) preke / nenaudojama įranga; arba
B) atlieka / laužu.
1.3. Konkretus parduodamo turto pavadinimas, identifikavimo duomenys, preliminarus kiekis, klasifikavimas kaip prekė arba atlieka nurodomas Sutarties 3.1 punkte. Jeigu parduodamas turtas laikomas atlieka, jam taikomi atitinkami atliekų apskaitos, perdavimo, vežimo ir kiti aplinkosaugos reikalavimai, o PVM taikomas pagal Lietuvos Respublikos teisės aktus, atsižvelgiant į konkretaus sandorio pobūdį.
1.4. Turtas parduodamas „kaip yra“ (esamos būklės), jei Sutarties V skyriuje nenustatyta kitaip.
II. ŠALIŲ ĮSIPAREIGOJIMAI

2.1. Pardavėjas įsipareigoja perduoti, o Pirkėjas – priimti Turtą , nurodytas Sutarties 3.1 punkte (lentelėje) ir (ar) Prieduose, bei atsiskaityti Sutartyje nustatyta tvarka.
2.2. Pirkėjas įsipareigoja: 
2.2.1. laiku atsiskaityti už Turtą pagal Sutarties IV skyrių;
2.2.2. priimti Turtą ir išgabenti jas Sutarties V skyriuje nustatyta tvarka ir terminais; 
2.2.3. užtikrinti, kad Turto pakrovimas / išvežimas vyktų laikantis Pardavėjo teritorijoje galiojančių saugos, darbuotojų saugos ir sveikatos ir (jei taikoma) radiacinės saugos, priešgaisrinių bei aplinkosauginių reikalavimų.
2.2.4. Jeigu pagal šią Sutartį parduodamas Turtas laikomas atlieka, Pirkėjas privalo laikytis visų galiojančių teisės aktų, reglamentuojančių atliekų tvarkymą, įskaitant jų surinkimą, rūšiavimą, pakrovimą, vežimą, perdavimą ir apskaitą.
2.3. Pardavėjas įsipareigoja: 
2.3.1. sudaryti sąlygas Pirkėjui priimti Turtą  ir pasirašyti perdavimo–priėmimo dokumentus; 
2.3.2. išrašyti dokumentus (pvz., PVM sąskaitą faktūrą) Sutartyje nustatyta tvarka.




III. SUTARTIES KAINA

3.1. Parduodamo turto pavadinimas, kiekis, 1 (vienos) tonos kaina bei bendra Turto pardavimo suma:
	Eil. Nr.
	Parduodamo turto pavadinimas
	Nomenklatūrinis Nr.
	Mato vnt.
	Kiekis*
	Vienos tonos kaina, EUR
(be PVM)
	Bendra suma,
EUR
(be PVM)

	1. 
	______________
	XXXXX-XXXX
	t
	XXX,XX
	XX XXX,XX
	XXX XXX,XX

	IŠ VISO:
	XXX XXX,XX


* _______________ kiekis yra preliminarus, galimas nuokrypis nuo pradinio kiekio +/-5 %

3.2. Sutarties 3.1 punkte nurodytos kainos nustatytos pagal Pirkėjo pasiūlymą, pateiktą viešame prekių aukcione: 
Aukciono data: ___________________.
Aukciono Nr.: ____________________. 
3.3. Pirkėjas pats savo sąskaita vykdo visas mokestines prievoles Lietuvos Respublikoje, kurios atsirado ar gali atsirasti vykdant šią Sutartį, ir prisiima visą riziką, susijusią su mokestinių prievolių, jei tokių būtų, vykdymu, atsižvelgiant į Lietuvos Respublikos įstatymų ir kitų teisės aktų nuostatas.
3.4. Šalys susitaria ir sutinka, kad jei šios Sutarties galiojimo metu pasikeitus teisės aktams pasikeistų pridėtinės vertės mokesčio dydis, Turto kaina be PVM, nustatyta Sutarties 3.1 punkte esančioje lentelėje, dėl to keičiama nebus, nebent priimti teisės aktai numatytų kitaip.

IV. MOKĖJIMO SĄLYGOS

4.1. Pirkėjas per 5 (penkias) darbo dienas, pradedant skaičiuoti nuo Aukciono įvykimo dienos, atsiskaito už visą Sutarties 3.1 punkte nurodytą Turto kiekį, mokėjimo pavedimu (banko pavedime mokėjimo paskirtyje privaloma nurodyti išankstinės sąskaitos numerį) į Pardavėjo atsiskaitomąją sąskaitą, nurodytą Sutarties XII skyriuje. Į mokėtiną įsigytų Turto bendrą sumą yra įskaitomas Pirkėjo pervestas garantinis įnašas, kuris yra lygus ______________________ EUR, jei garantinio įnašo dydis buvo nustatytas Aukciono sąlygose (skelbime) ir sumokėtas registruojantis dalyvauti Aukcione. 
4.1.1. Jei Turtui taikomas atvirkštinis apmokestinimas pagal Lietuvos Respublikos pridėtinės vertės mokesčio įstatymo 96 straipsnį, Pirkėjas už Turtą atsiskaito pagal Sutarties 3.1 punkte nurodytą kainą (be PVM), o PVM apskaičiavimą ir deklaravimą atlieka teisės aktų nustatyta tvarka. 
4.1.2. Jei atvirkštinis apmokestinimas netaikomas, Pirkėjas sumoka Aukcione įsigyto Turto kiekio kainą ir PVM, vadovaudamasis Lietuvos Respublikos pridėtinės vertės mokesčio įstatymu. 
4.1.3. Į mokėtiną įsigytų Turto bendrą sumą įskaitomas Pirkėjo pervestas garantinis įnašas, jei toks buvo numatytas Aukciono sąlygose.
4.2. Pirkėjas, atlikęs mokėjimą, tą pačią dieną el. paštu komercija@altra.lt pateikia Pardavėjui mokėjimo pavedimo kopiją.
4.3. Pardavėjas, vadovaudamasis Aukcione parduoto turto perdavimo-priėmimo aktu (-ais) išrašo PVM sąskaitą faktūrą. 
V. TURTO PERDAVIMO - PRIĖMIMO TVARKA

5.1. Pardavėjas perduoda, o Pirkėjas priima Sutarties 3.1 punkte nurodytą Turto kiekį. 
5.2. Kokybės garantija Turtui nesuteikiama. Turtas atgal nepriimamos, nekeičiamos, pretenzijos dėl faktinės Turto būklės, sudėties ar kitų savybių Pardavėjui negali būti reiškiamos.
5.3. Pardavėjas perduoda Turtą Pirkėjui tik gavęs patvirtinimą apie išankstinį kainos sumokėjimą.
5.4. Turto nuosavybės teisė ir atsitiktinio žuvimo rizika pereina Pirkėjui nuo Aukcione parduoto turto objekto perdavimo-priėmimo akto pasirašymo momento.
5.5. Pirkėjas paima Turtą iš Pardavėjo Aukciono skelbime nurodytais terminais (per __________) kalend. dienų nuo visiško atsiskaitymo už nupirktą turtą dienos) ir iš Pardavėjo buveinės teritorijos (adresu: Elektrinės g. 34, Drūkšinių k., LT-31152, Visagino sav.) išgabena savo jėgomis, įranga ir transportu automobilių keliais.
5.6. Turtą Pirkėjas privalo pakrauti bei išvežti savo lėšomis. Pardavėjas jokių išlaidų nekompensuoja. Turto svoris nustatomas pakrautą transporto priemonę sveriant Pardavėjui priklausančiomis 60 tonų automobilių svarstyklėmis (darbiniai išmatavimai – 3,00 m x 18,00 m) arba 30 tonų automobilių svarstyklėmis (svarstyklių aikštelės išmatavimai – 3,0 m x 7,5 m). Paklaida dėl susidariusių apnašų (pvz.: betono, purvo, samanų, sniego, ledo ir pan.) matavimų (svėrimo) rezultatams nėra taikoma.
5.6.1. Baigęs Turto pakrovimo ir išvežimo darbus, Pirkėjas savo lėšomis ir jėgomis privalo sutvarkyti pakrovimo vietą bei su ja susijusią aikštelės dalį: visiškai išvežti visą įsigytą Turtą, surinkti ir pašalinti po pakrovimo likusius Turto likučius, atliekas, šiukšles ir kitus su pakrovimo darbais susijusius daiktus, o pakrovimo metu perkeltas ar atlaisvintas paletes, dėžes, konteinerius ir kitą Pardavėjui priklausančią tarą ar inventorių tvarkingai sustatyti Pardavėjo nurodytoje vietoje. Po darbų pakrovimo vieta ir su ja susijusi aikštelės dalis turi būti palikta tuščia, švari, tvarkinga ir nepažeista. Pakrovimo ir išvežimo darbai laikomi visiškai užbaigtais tik Pirkėjui įvykdžius šiame papunktyje nustatytus reikalavimus ir Pardavėjo atstovui patikrinus pakrovimo vietą bei patvirtinus, kad ji sutvarkyta tinkamai.
5.7. Už kiekvieną pradelstą Aukcione įsigytų Turto paėmimo kalendorinę dieną Pardavėjas skaičiuoja Pirkėjui 3 (tris) procentus nuo Aukcione įsigytų, bet laiku nepaimtų Turto pardavimo kainos už kiekvieną pradelstą dieną,  (bet ne mažiau negu 10,00 (dešimt eurų 00 ct) mokestį už turto objekto sandėliavimą.
5.8. Jei pagal šią Sutartį parduodamas Turtas laikomas atlieka ir pagal teisės aktus taikoma Gaminių, pakuočių ir atliekų apskaitos informacinė sistema (GPAIS) apskaita, Pardavėjas suformuoja GPAIS lydraštį, o Pirkėjas įsipareigoja atlikti visus veiksmus GPAIS sistemoje ir kituose taikytinuose registruose.

VI. ŠALIŲ ATSAKOMYBĖ

6.1. Jeigu už nupirktą Turtą Pirkėjas neatsiskaito per Sutarties 4.1 punkte nurodytą terminą, Pardavėjas turi teisę vienašališkai nutraukti Sutartį, įspėjęs Pirkėją raštu prieš 3 (tris) kalendorines dienas, neatlygindamas Pirkėjui jokių išlaidų ar nuostolių, susijusių su Sutarties nutraukimu.
6.2. Pardavėjas gali vienašališkai nutraukti Sutartį, per protingą terminą įspėjęs Pirkėją raštu, neatlygindamas Pirkėjui jokių išlaidų ar nuostolių, susijusių su Sutarties nutraukimu, jei Pirkėjas nevykdo bet kurio kito Sutartyje jam numatyto įsipareigojimo arba vykdo jį netinkamai.
6.3. Vienašališkai nutraukęs Sutartį, Pardavėjas turi teisę negrąžinti Aukciono dalyvio garantinio įnašo ir paskelbti, kad rengia naują aukcioną Turtui parduoti. Šiuo atveju nesąžiningas Pirkėjas neturi teisės dalyvauti naujame aukcione ir apie tai jį informuoja Pardavėjas, siųsdamas pranešimą dėl vienašališko Sutarties nutraukimo. Nesąžiningas Pirkėjas privalo atlyginti Pardavėjui naujo aukciono organizavimo ir surengimo išlaidas, taip pat sumokėti kainų skirtumą, jeigu naujame aukcione turto objektas buvo parduotas už mažesnę kainą negu ta, kurios nesumokėjo nesąžiningas Pirkėjas.
6.4. Pirkėjas patvirtina ir atsako už tai, kad sudarydamas bei vykdydamas Sutartį laikosi bei šios Sutarties sudarymui ir vykdymui nėra taikomos prekybinės, ekonominės ar finansinės sankcijos, embargai ar kitos ribojančios priemonės, kurias nustato, taiko ar administruoja Jungtinių Tautų Saugumo Taryba (JT), Europos Sąjunga (ES) ar jos institucijos, Jungtinių Amerikos Valstijų (JAV), įskaitant JAV iždo departamento Užsienio lėšų kontrolės biurą (OFAC), Jungtinės Didžiosios Britanijos ir Šiaurės Airijos Karalystė (JK), įskaitant Jo Didenybės iždo Finansinių sankcijų įgyvendinimo tarnybą (OFSI), taip pat Lietuvos Respublikos (LR) institucijos, ir (ar) bet kokios kitos LR įgyvendinamos tarptautinės sankcijos, nacionalinės ribojančios priemonės, įskaitant, bet neapsiribojant, 2006 m. gegužės 18 d. Tarybos reglamentas (EB) Nr. 765/2006 dėl ribojamųjų priemonių atsižvelgiant į padėtį Baltarusijoje ir į Baltarusijos įsitraukimą į Rusijos agresiją prieš Ukrainą (su visais vėlesniais jo pakeitimais ir papildymais), 2014 m. kovo 17 d. Tarybos Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (su visais vėlesniais jo pakeitimais ir papildymais); 2014 m. liepos 31 d. Tarybos reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje (su visais vėlesniais jo pakeitimais ir papildymais), Lietuvos Respublikos Vyriausybės 2023 m. birželio 28 d. nutarimas Nr. 512 ,,Dėl Nacionalinių kontrolės priemonių taikymo pagal reglamento (ES) 2021/821 9 straipsnį (su visais vėlesniais jo pakeitimais ir papildymais) (toliau šioje sutartyje – Sankcijos), iš šios Sutarties vykdymo naudos negaus į subjektų, kuriems taikomos Sankcijos, sąrašus įtraukti asmenys.
6.5. Siekdamas įvertinti (patikrinti), ar šios Sutarties vykdymas yra galimas pagal ES, LR teisės aktus, reglamentuojančius Sankcijų įgyvendinimą, Pardavėjas turi teisę patikrinti Pirkėją dėl atitikties Sankcijoms.
6.6. Pirkėjas, gavęs Pardavėjo prašymą dėl papildomų dokumentų, būtinų šios Sutarties sąlygų 6.4 punkte nurodytiems teisės aktams, reglamentuojantiems Sankcijų įgyvendinimo ir kontrolės politikos atitikties patvirtinimui, pateikimo, įsipareigoja nedelsdamas, bet ne vėliau kaip 1 (vieną) darbo dieną nuo Pardavėjo prašymo gavimo, pateikti visus Pardavėjo prašomus dokumentus, įskaitant, bet neapsiribojant, ir iš valstybės oficialių šaltinių gautus dokumentus ir, esant poreikiui, Pardavėjas turi teisę pateikti šiuos dokumentus valstybės institucijoms ir (ar) finansų įstaigoms, atliekančioms Sankcijų įgyvendinimo kontrolę.
6.7. Jei per 1 (vienerius) metus nuo Turto perdavimo Pirkėjui dienos Pardavėjas iš viešosios erdvės ar kitais būdais sužino, kad Pirkėjas nesilaikė Sutarties 6.4 punkte nustatytų sąlygų, t.y. perdavė Turtą , kuris patenka į Reglamento (ES) 833/2014 draudžiamų eksportuoti prekių sąrašą arba Lietuvos Respublikos Vyriausybės 2023 m. birželio 30 d. nutarimu Nr. 512 patvirtintą Nacionalinį kontroliuojamų dvejopo naudojimo prekių sąrašą, į Rusijos Federaciją, jos kontroliuojamas teritorijas ar Baltarusijos Respubliką, Pirkėjas Pardavėjo reikalavimu sumoka 50 000 EUR (penkiasdešimties tūkstančių eurų) baudą, atlygindamas Pardavėjui savo neteisėtais veiksmais sukeltą reputacinę žalą.
6.8. Jeigu Pirkėjas po Pardavėjo išvados dėl neatitikties šių Sutarties sąlygų 6.4 punkte nurodytiems teisės aktams, nesutinka su tokiu Pardavėjo vertinimu/išvada, jis įsipareigoja Pardavėjui pateikti LR kompetentingos institucijos išvadą dėl Sankcijų (ne)taikymo, kuria galėtų būti paneigta Pardavėjo išvada. Kol Pardavėjui nepateikta šiame Sutarties punkte nurodyta išvada, paneigianti Pardavėjo vertinimą, Turtas pagal šią Sutartį Pirkėjui nebeperduodamas ir Pirkėjui neatlyginamos jokios jo galimos su tuo susijusios išlaidos ar nuostoliai.
6.9. Pirkėjas patvirtina, kad susilaiko nuo bet kokio bendradarbiavimo su subjektais, dėl kurių kilo įtarimas dėl bandymo išvengti LR įgyvendinamomis tarptautinėmis sankcijomis nustatytų apribojimų ir įpareigojimų, ar atlikus išsamų patikrinimą (angl. due diligence), nėra vienareikšmės išvados, kad atitinkama ūkinės komercinės veiklos operacija nėra siekiama nesilaikyti ar išvengti įgyvendinamomis tarptautinėmis sankcijomis nustatytų apribojimų ir įpareigojimų.
6.10. Sutarties galiojimo metu, nustačius, kad Pirkėjui tiesiogiai ar netiesiogiai taikomos Sankcijos arba jeigu Pardavėjui kyla pagrįstų įtarimų, kad Turto perdavimas Pirkėjui pagal Sutartį gali sukelti teisės aktų ar Sankcijų pažeidimų riziką, Pardavėjas turi teisę nedelsiant sustabdyti Turto pardavimą pagal šią sutartį. Jeigu per 2 (du) mėnesius nuo sustabdymo, aplinkybės, dėl kurių Sankcijų taikymas Pirkėjo atžvilgiu atsirado, neišnyksta, ir (ar) Pirkėjas nepateikia dokumentų iš nepriklausomų ir patikimų šaltinių ir (ar) oficialių išvadų, paneigiančių Pardavėjo išvadas dėl Sankcijų taikymo, Pardavėjas turi teisę Sutartį nedelsiant nutraukti vienašališkai, informavęs apie tai Pirkėją raštu.
6.11. Gavus iš Pirkėjo 6.10 punkte nurodytus dokumentus, Pardavėjas atlieka papildomą vertinimą. Tuo atveju, jeigu po papildomo vertinimo išvada dėl Sankcijų taikymo Pirkėjo atžvilgiu nepasikeičia, Pardavėjas turi teisę nedelsiant Sutartį nutraukti vienašališkai, informavęs apie tai Pirkėją raštu ir nebevykdyti Turto perdavimo.

6.12. Neatsižvelgiant į Sutarties galiojimo terminą, Pirkėjas privalo atlyginti bet kokius Pardavėjo patirtus tiesioginius ir netiesioginius nuostolius ar žalą bei papildomas išlaidas, valstybės institucijų paskirtas baudas ar sankcijas Pardavėjui ar jo darbuotojams, kurios atsirado arba buvo paskirtos dėl Pirkėjo Sutartyje numatytų įsipareigojimų nevykdymo, netinkamo vykdymo arba galiojančių teisės aktų reikalavimų nesilaikymo. Pirkėjas taip pat įsipareigoja apsaugoti Pardavėją bei trečiuosius asmenis nuo bet kokių neigiamų pasekmių, atsakyti prieš Pardavėją bei trečiuosius asmenis dėl bet kokių neigiamų pasekmių, kurias Pardavėjui ar tretiesiems asmenims gali sukelti Sankcijų pažeidimas ir (ar) Pardavėjui ir (ar) tretiesiems asmenims pritaikytos Sankcijos, ir atlyginti Pardavėjui bei tretiesiems asmenims visus jų dėl to patirtus tiesioginius ir netiesioginius nuostolius ar žalą bei papildomas išlaidas (įskaitant, bet neapsiribojant, dėl Pardavėjo ir (ar) trečiųjų asmenų dalykinės reputacijos sumenkimo, veiklos suvaržymų, verslo sandorių bei klientų praradimo ar kitų neigiamų pasekmių, susijusių su Pardavėju ir (ar) trečiųjų asmenų ar jų darbuotojų veiklos apribojimais. Nurodyti nuostoliai, išlaidos, baudos turi būti Pirkėjo atlyginti ir sumokėti per 7 (septynias) kalendorines dienas nuo mokėjimo reikalavimo (sąskaitos) išsiuntimo dienos.
6.13. Sutarties nutraukimas nepanaikina Pardavėjo teisės reikalauti atlyginti nuostolius, atsiradusius dėl Pirkėjo sutartinių įsipareigojimų neįvykdymo, bei netesybas.
6.14. Delspinigių, sumokėjimas ir/ar patirtų nuostolių atlyginimas, jei Sutartis nėra nutraukta, neatleidžia Sutarties Šalių nuo pareigos vykdyti šia Sutartimi prisiimtus įsipareigojimus.
6.15. Sutarties nutraukimas neatleidžia Sutarties Šalių nuo delspinigių, priskaičiuotų iki Sutarties nutraukimo, mokėjimo ir patirtų nuostolių atlyginimo.
VII. NENUGALIMOS JĖGOS APLINKYBĖS (Force majeure)

7.1. Sutarties Šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, bei užkirsti kelio šių aplinkybių ar jų pasekmių atsiradimui. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ ar jį pakeičiančiais norminiais teisės aktais. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
7.2. Sutarties Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
7.3. Pagrindas atleisti Sutarties Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Sutarties Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
VIII. GINČŲ SPRENDIMO TVARKA

8.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama vadovaujantis Lietuvos Respublikos teise.
8.2. Bet kokie nesutarimai ar ginčai, kylantys tarp Sutarties Šalių dėl šios Sutarties, sprendžiami abipusiu susitarimu/derybomis. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami Lietuvos Respublikos teismuose Lietuvos Respublikos įstatymų nustatyta tvarka.
IX. KITOS SUTARTIES SĄLYGOS

9.1. Sutarties Šalys garantuoja, kad turi visus šios Sutarties sudarymui ir vykdymui reikalingus ir tinkamai įformintus įgaliojimus ir leidimus, įskaitant, bet neapsiribojant, bet kokius Lietuvos Respublikos Vyriausybės ar jos įgaliotų institucijų išduodamus leidimus ar licencijas, ar bet kokius kitokius šios Sutarties sudarymui ir vykdymui reikalingus dokumentus.
9.2. Nė viena šios Sutarties Šalis neturi teisės perduoti šia Sutartimi apibrėžtų teisių ir pareigų tretiesiems asmenims be raštiško kitos Šalies sutikimo.
9.3 Šios Sutarties sąlygos yra Šalių konfidenciali informacija. Už informacijos pagal šią Sutartį paskleidimą, kalta Šalis privalo atlyginti dėl to atsiradusius nuostolius.
9.4. Kiekviena Šalis privalo informuoti savo darbuotojus apie kitos Šalies atliekamą jų asmens duomenų tvarkymą laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 94/46/EB (Bendrasis duomenų apsaugos reglamentas) reikalavimų bei kitos Šalies prašymu pateikti tai patvirtinančius įrodymus.
9.5. Pasikeitus Šalių adresams, banko rekvizitams, įmonės pavadinimui, įvykus PVM registracijos pasikeitimams ar pasikeitus kitiems rekvizitams, Šalys privalo per 3 (tris) kalendorines dienas nuo jų pasikeitimo momento apie tai raštu pranešti viena kitai. Informavus apie rekvizitų pasikeitimus kitą Šalį, Šalys pasirašo susitarimą dėl Sutarties pakeitimo toje dalyje, kur yra nurodyti Šalių rekvizitai. Šalis, laiku nepranešusi apie PVM registracijos pasikeitimus, atlygina kitai Šaliai dėl to patirtus nuostolius.
9.6. Šios Sutarties priedai yra neatskiriamos Sutarties dalys. Sutarties pakeitimai ir papildymai galioja bei yra laikytini neatskiriama šios Sutarties dalimi, jei jie sudaryti raštu ir tinkamai pasirašyti Sutarties Šalių įgaliotų atstovų.
9.7. Visi pranešimai pagal šią Sutartį turi būti siunčiami el. paštu (PDF formatu), Sutarties XII skyriuje nurodytais Šalių adresais. Pranešimai, išsiųsti elektroniniu paštu iki 17.00 val., laikomi išsiųstais tą pačia dieną, išsiųsti po 17.00 val. – laikomi išsiustais kitą darbo dieną. Pranešimai apie Sutarties nutraukimą siunčiami elektroniniu paštu ir terminai Sutarčiai nutraukti skaičiuojami nuo tokio pranešimo gavimo dienos.
9.8. Jei taikoma pagal teisės aktus, Pirkėjas yra registruotas PVM mokėtoju Lietuvos Respublikoje.
9.9. Ši Sutartis sudaryta lietuvių kalba dviem egzemplioriais, turinčiais vienodą juridinę galią, po vieną kiekvienai Sutarties Šaliai. Tuo atveju, jei Sutartis pasirašoma kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamentą (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL 2014 L 273, p. 73), pasirašomas vienas Sutarties egzempliorius.
X. SUTARTIES GALIOJIMO TERMINAS

10. Sutartis laikoma sudaryta ir įsigalioja ją pasirašius Šalių atstovams ir galioja iki visiško Šalių įsipareigojimų įvykdymo.

XI. SUTARTIES PRIEDAI
Priedas Nr. 1 – Deklaracija.




XII. ŠALIŲ REKVIZITAI
 
	PARDAVĖJAS
	
	PIRKĖJAS

	Valstybės įmonė Ignalinos atominė elektrinė                   
	
	Uždaroji akcinė bendrovė ___________

	Įmonės kodas: 255450080
	
	Įmonės kodas: _____________________

	Tel.: +370 386 28359
	
	Tel.: +370 ________________

	El. p.: komercija@altra.lt  
	
	El. p.: ___________________ 

	Atsisk. sąsk.: LT24 7300 0101 0231 7164        
	
	Atsisk. sąsk.: LT__ ____ ____ ____ ____

	Bankas: AB „Swedbank“
	
	Bankas: ________________

	PVM mokėtojo kodas: LT554500811                                         
	
	PVM mokėtojo kodas: LT________________

	Finansų valdymo ir kontrolės vadovė  
Rima Kalnikaitė 
Data_______________________
	
	Direktorius 
____________________
Data_______________________





Sutarties priedas Nr. 1
DEKLARACIJA
Dėl tarptautinių sankcijų laikymosi
2026 m.
Šia deklaracija UAB „_______________“ juridinio asmens kodas ______________ patvirtina, kad laikosi ir įgyvendina sankcijų, kurias nustato, taiko ar administruoja Jungtinių Tautų Saugumo Taryba (JT), Europos Sąjunga (ES) ar jos institucijos, Jungtinės Amerikos Valstijos (JAV), įskaitant JAV iždo departamento Užsienio lėšų kontrolės biurą (OFAC), Jungtinė Didžiosios Britanijos ir Šiaurės Airijos Karalystė (JK), įskaitant Jo Didenybės iždo Finansinių sankcijų įgyvendinimo tarnybą (OFSI), taip pat nacionalinių ribojamųjų priemonių, kurias nustato, taiko ar administruoja Lietuvos Respublikos (LR) institucijos (toliau bendrai šioje deklaracijoje – Sankcijos).
Šia deklaracija UAB „_______________“ juridinio asmens kodas ______________ patvirtina, kad imasi veiksmų, privalomų dėl Sankcijų, ir (arba) susilaiko nuo bet kokių veiksmų, jeigu dėl to būtų nesilaikoma ar išvengiama Sankcijomis nustatytų apribojimų ir įpareigojimų.
Šia deklaracija UAB „_______________“ juridinio asmens kodas ______________ patvirtina, kad iš Valstybės įmonės Ignalinos atominė elektrinė pirktas Turtas nebus perparduodamas į:
1. Rusijos Federaciją.
2. Baltarusijos Respubliką.
3. Rusijos Federacijos aneksuotą Krymą.
4. Padniestrės teritoriją nekontroliuoją Moldovos Respublikos Vyriausybės.
5. Sakartvelio Vyriausybės nekontroliuojamas Abchazijos ir Pietų Osetijos teritorijas

